
FRANŢA
Integrarea în sistemul de învăţământ francez a elevilor şcolarizaţi anterior în străinătate nu este supusă dispoziţiilor legislative, ci unei Circulare a Ministerului Educaţiei Naţionale din 2 octombrie 2012 privind organizarea şcolarizării elevilor non-francofoni ("élèves allophones")
 nou-sosiţi în Franţa
.
Circulara are ca scop reafirmarea principiilor puse în aplicare de sistemul de învăţământ cu privire la şcolarizarea elevilor nou-veniţi
.
Integrarea în sistemul de învăţământ se realizează în conformitate cu dreptul comun şi obligaţiile şcolare.
Şcoala reprezintă locul determinant pentru dezvoltarea practicilor educaţionale incluzive, în cadrul unui obiectiv de integrare socială şi culturală.
Includerea elevilor nou-veniţi se realizează prin:

· socializare, 
· învăţarea limbii franceze ca a doua limbă, al cărei control trebuie să fie obţinut cât mai repede posibil, 
· luarea în considerare, de către şcoală, a competenţelor dobândite în alte domenii ale educaţiei, în cadrul sistemului de învăţământ francez sau al celui din alte ţări, în limba franceză sau în alte limbi.
Şcoala trebuie, de asemenea percepută ca un loc de siguranţă de către aceşti copii şi familiile lor, care sunt de cele mai multe ori vulnerabile din cauza schimbărilor intervenite în situaţia lor personală.
Copiii care au vârsta pentru a fi înscrişi la grădiniţă, elevii care fac obiectul învăţământului obligatoriu sau cei care au vârsta peste 16 ani, trebuie să fie înscrişi în clase corespunzătoare vârstei lor.
Şcolarizarea elevilor nou-veniţi priveşte ansamblul echipelor educative şi se realizează în mai multe etape, potrivit Circularei Ministerului Educaţiei Naţionale din 2 octombrie 2012.
1. Primirea elevilor şi a familiilor lor
1.1 Informarea familiilor

Obligaţia primirii în şcoli şi instituţii de învăţământ se aplică în aceeaşi manieră pentru elevii nou-veniţi (francezi sau străini), cât şi pentru ceilalţi elevi. Primirea începe cu o informare clară şi uşor accesibilă a elevilor şi familiilor acestora, în ceea ce priveşte sistemului educaţional francez, drepturile şi obligaţiile părinţilor şi elevilor, dar şi principiile care guvernează funcţionarea şcolii. 
Un document (tradus în limba maternă) elaborat de CASNAV
 (Centrele academice pentru şcolarizarea elevilor nou-veniţi şi a copiilor provenind din familii care se deplasează în interes de serviciu)
 îndrumă familia şi elevul în ceea ce priveşte condiţiile de şcolarizare la nivel local, dispoziţiile administrative şi resursele existente (numele instituţiei gazdă, procedura de înscriere, îndrumări practice, etc).
Părinţii de naţionalitate străină beneficiază de aceleaşi drepturi ca şi părinţii francezi (dreptul de a vota şi eligibilitate în cadrul alegerilor reprezentanţilor părinţilor în consiliile şcolare).
1.2.Primirea elevilor
Dreptul la instruire şi educaţie aparţine tuturor copiilor rezidenţi pe teritoriul naţional, cu vârsta cuprinsă între 6 şi 16 ani, indiferent de naţionalitate, de statutul lor de migranţi sau parcursul şcolar anterior, potrivit dispoziţiilor Codului educaţiei naţionale
. 
Obligaţia educaţiei pentru toţi copiii este prevăzută de articolele L. 111-1, L. 122-1, L.131-1, iar obligaţia de a implementa măsuri specifice pentru primirea şi şcolarizarea elevilor nou-veniţi este reglementată de articolele L. 321-4 şi L. 332-4.
În acest context, este responsabilitatea instituţiei de învăţământ de a stabili condiţiile care să faciliteze implicarea părinţilor în efortul de şcolarizare al copiilor lor.

În fiecare instituţie există instrucţiuni clare privind reluarea activităţii, dispozitivele de primire şi şcolarizare, precum şi modalităţile de intervenţie concertată a diferiţilor actori. 
Primirea elevilor nou-veniţi trebuie să fie cu prioritate asigurată de şcoli şi de centre de informare şi orientare. 
Pentru a permite o mai bună vizibilitate a ansamblului organizaţional, a fost adoptat un nume generic pentru toate structurile specifice de primire şi şcolarizare a elevilor nou-veniţi: "unitate pedagogică pentru elevii non-francofoni nou-veniţi " - "UPE2A"
.
1.3 Evaluarea competenţelor la sosire
Ciclul primar

 În şcoala elementară, toţi elevii nou-veniţi beneficiază de evaluare, realizată de o persoană desemnată de inspectorul şcolar cu concursul formatorilor din cadrul CASNAV.

 Evaluarea trebuie să se desfăşoare în cadrul ciclului corespunzător clasei de vârstă a elevului nou-venit, urmând să determine următoarele componente:

· cunoştinţele de limbă franceză – elev începător sau stăpâneşte elemente de limbă franceză scris/vorbit; 
· competenţele verbale în alte limbi, în special în limba engleză; 
· gradul de familiarizare cu scrisul;
· competenţele şcolare dobândite în limba de şcolarizare anterioară, de exemplu, în matematică; 
Competenţele elevilor în diferite domenii pot constitui importante puncte de suport pedagogic.
Rezultatele acestor evaluări permit elaborarea unor răspunsuri pedagogice adecvate, ceea ce ar da posibilitatea elevului de a se integra mai rapid într-o clasă de vârstă mai apropiată de a sa.
Ciclul secundar 
În funcţie de numărul elevilor primiţi, centrele de orientare şi informare, de o manieră descentralizată sau în cadrul unităţilor pedagogice de primire contribuie la procedura de evaluare.

Un consilier psiholog analizează parcursul şcolar al elevului şi organizează o evaluare pedagogică. 
Formatorii aparţinând CASNAV cu sprijinul profesorilor din instituţia de învăţământ, responsabili cu structura de primire pun la dispoziţie instrumente de evaluare adecvate şi armonizate.
Echipa însărcinată cu această evaluare trebuie să transmită rezultatele cadrelor didactice care primesc elevii. 
Repartizarea elevilor va ţine seama, pe de o parte, de profilul şcolar al elevului supus acestor evaluări, iar pe de altă parte, de oportunităţile de primire, adaptate unei distanţe rezonabile faţă de domiciliu.
2. Şcolarizarea elevilor nou-veniţi
2.1.Repartizarea elevilor şi funcţionarea claselor specifice

Includerea în clasele obişnuite constituie modalitatea principală de şcolarizare.
Unităţile pedagogice pentru elevii nou-veniţi
 trebuie să dispună de toată flexibilitatea necesară pentru a primi aceşti elevi, pentru personalizarea parcursului lor şcolar şi realizarea legăturilor cu clasele obişnuite.
Ciclul primar

Elevii nou-veniţi sunt înscrişi obligatoriu la grădiniţă sau şcola primară.
 Elevii pot fi repartizaţi în unităţi pedagogice pentru elevi nou-veniţi, în vederea predării limbii franceze ca limbă de şcolarizare. Cursurile se desfăşoară zilnic şi pentru o perioadă variabilă, în funcţie de nevoile fiecărui elev.
Pentru elevii foarte puţin sau deloc şcolarizaţi anterior se impune o menţinere mai îndelungată în structura de primire, care să nu depăşească un an suplimentar, dublată de o monitorizare personalizată.
Ciclul secundar 

Pe baza evaluării efectuate la sosirea elevilor se decide repartizarea lor.

Astfel, este necesar să se distingă două tipuri de unităţi pedagogice pentru elevii  nou-veniţi, în funcţie de nivelul lor: 
· unităţi pedagogice pentru elevi nou-veniţi care au fost şcolarizaţi în ţara de origine şi 
· unităţi pedagogice pentru elevi nou-veniţi care nu au fost şcolarizaţi anterior.
În ceea ce priveşte elevii nou-veniţi care au fost şcolarizaţi în ţara de origine, aceştia urmează să fie înscrişi în clase obişnuite, corespunzătoare nivelului lor de pregătire, fără a depăşi cu mai mult de doi ani vârsta de referinţă corespunzătoare acestor clase. 
Proiectele de primire a elevilor nou-veniţi fac parte din planul de şcolarizare.
Elevii trebuie să beneficieze imediat de cunoştinţele predate în clasa comună, cu atât mai mult la disciplinele la care competenţele lor sunt dovedite (limbi străine, matematică). 
În ceea ce priveşte legătura dintre colegii şi liceele de învăţământ general şi tehnologic sau liceele profesionale ar trebui să fie încurajată prin crearea de reţele de şcoli secundare care primesc aceşti tineri.
În cazul în care repartizarea elevilor nu permite regruparea lor în unităţi pedagogice pentru elevi nou-veniţi, un profesor va preda lecţii privind utilizarea de bază a limbii franceze pe baza cunoştinţelor dobândite de elevi şi a conţinutului informaţiilor furnizate anterior. 

Efectivul acestor clase nu trebuie să depăşească 15 elevi, cu excepţia cazurilor excepţionale. 
Este necesar ca aceşti elevi să se integreze în clase obişnuite, la cursuri unde stăpânirea limbii franceze scrise nu este fundamentală (arte plastice, muzică) cu scopul de a favoriza mai concret integrarea lor în instituţia de invăţământ. De asemenea, ei trebuie să aibă posibilitatea de a participa împreună cu colegii lor la toate activităţile şcolare.

Elevii nou-veniţi cu vârsta mai mare de 16 ani, în măsura în care este posibil ar trebui să beneficieze de structurile de primire existente. În acest sens, a fost dezvoltată o reţea de clase de primire în licee şi în primul rând în liceele de învăţământ general şi tehnologic.
2.2 Predarea şi monitorizarea elevilor
Modalităţile de primire şi monitorizare a elevilor nou-veniţi trebuie să fie incluse în proiectele instituţiilor de învăţământ, obiectivul esenţial fiind stăpânirea limbii franceze ca limbă de şcolarizare.
După primul an de cursuri intensive, prin intermediul unităţilor pedagogice, pot fi necesari mai mulţi ani pentru învăţarea limbii franceze.
Predarea limbii franceze ca limbă de şcolarizare nu poate fi realizată doar de profesorul aparţinând unităţilor pedagogice, ci de ansamblul personalului didactic. 
Nu este preconizat un model unic de funcţionare pentru unităţile pedagogice, cu toate acestea, unele principii pedagogice sunt imperative:

- înscrierea elevului într-o clasă obişnuită, criteriul de vârstă fiind prioritar (decalaj de unul sau doi ani faţă de vârsta de referinţă din clasa obişnuită);
- predarea limbii franceze ca disciplină şi ca instrument lingvistic pentru alte discipline;

- pe parcursul primului an de învăţământ în cadrul unităţilor pedagogice, predarea intensivă a limbii franceze este organizată pentru primul nivel cu o durată săptămânală de 9 ore, iar pentru nivelul al doilea, cu o durată săptămânală de minimum 12 ore şi este organizată, cu frecvenţa în cadrul clasei obişnuite, unde elevul este înscris;
-  predarea a două discipline, altele decât limba franceză (matematica şi o limbă străină, de preferinţă);

- adaptarea orarului astfel încât să poată fi monitorizată integralitatea fiecărei discipline.
Cu excepţia situaţiilor particulare, durata de şcolarizare a unui elev în cadrul unei unităţi pegagogice nu trebuie să depăşească echivalentul unui an şcolar.
Un elev primit în unităţile pedagogice se poate integra indiferent de perioada din an, în clasa obişnuită, dacă a dobândit suficiente cunoştinţe de limbă franceză, atât oral cât şi scris şi dacă este suficient de familiarizat cu regulamentul şcolii sau instituţiei de învăţământ.
Parcursul şcolar al unui elev în cadrul unităţilor pedagogice, apoi într-o clasă obişnuită cu suport, este gestionat de cadrele didactice din şcoală sau din colegiu, sub autoritatea directorului instituţiei de învăţământ care utilizează expertiza CASNAV pentru  evaluarea competenţelor lingvistice.
În plus, faţă de sprijinul profesorilor din cadrul unităţilor pedagogice, dacă cunoştinţele limbii de şcolarizare rămân insuficiente, elevii vor beneficia de măsuri de sprijin adecvate şi asistenţă personalizată pentru dobândirea autonomiei lingvistice.
Monitorizarea personalizată a elevilor impune o colaborare între profesorii aparţinând unităţilor pedagogice şi profesorii din clasele obişnuite.
2.3. Evaluarea progresele înregistrate la învăţătură 
În cadrul unităţilor pedagogice, gradul de învăţare al limbii franceze pentru integrarea în clasa obişnuită este evaluat regulat, fără a mai aştepta sfârşitul anului şcolar. 
Orientarea elevilor trebuie construită pe baza competenţelor dobândite şi a capacităţilor fiecăruia.
Insuficienta cunoaştere a limbii franceze nu ar trebui să fie un obstacol de netrecut pentru o orientare aleasă.
Elevul nou-venit în Franţa
, cu vârsta cuprinsă între 8 şi 12 ani,  poate dobândi diploma de studii în limba franceză (Delf)Prim, care reprezintă o certificare oficială a Ministerului Educaţiei Naţionale, fiind emisă de Centru Internaţional de Studii Pedagogice (CIEP) şi este recunoscută pe plan internaţional.

De asemenea, adolescentul nou-venit în Franţa
, poate dobândi diploma de studii în limba franceză (Delf)Junior, care reprezintă o certificare oficială a Ministerului Educaţiei Naţionale, fiind emisă de Centru Internaţional de Studii Pedagogice (CIEP) şi este recunoscută pe plan internaţional.

GERMANIA

Nu există măsuri concrete puse în aplicare pentru reintegrarea în sistemul de învăţământ german  a elevilor  la întoarcerea din străinătate.

Elevul este cel care trebuie să facă efortul de a se integra în şcoală.

Problema este abordată din punctul de vedere al elevilor care pleacă într-o şcoală în străinătate pentru un an, cu scopul de a învăţa o limbă străină.

Domeniul elevilor care sunt educaţi în alt sistem de învăţământ, iar apoi solicită integrarea în sistemul german de învăţământ constituie, mai degrabă, excepţia în acest context.

Sistemul de învăţământ, în Germania, se află în competenţa legislativă a celor 16 state federale (landuri). Deci, fiecare stat are propriile legi care reglementează educaţia şi toate celelalte aspecte ale domeniului.

Cu toate acestea, pentru realizarea convergenţei opiniilor şi pentru luarea deciziilor comune în materie, în statele federale există un organism permanent: Conferinţa Permanentă a Miniştrilor Educaţiei şi Afacerilor Culturale ai Landurilor din Republica Federală Germania.
 

Miniştrii responsabili cu domeniul educaţiei, cercetării, precum şi cel al culturii se întâlnesc periodic în cadrul Conferinţei Permanente.
În conformitate cu statutele sale oficiale, Conferinţa Permanentă se ocupă cu probleme legate de politica educaţională la nivel şcolar, liceal şi universitar.

Conferinţa Permanentă a adoptat o rezoluţie care urmăreşte să asigure un teren comun în toate statele federale pentru ultimii 4 ani de învăţământ secundar. Rezoluţia permite elevilor să petreacă un an şcolar în străinătate, iar la întoarcere să beneficieze de sistemul de credite. 

Ultimii 3 sau 4 ani ai învăţământului secundar (în funcţie de statul în care se află elevul) sunt divizaţi într-o etapă introductivă şi o etapă finală.
În cazul în care elevul petrece stadiul introductiv (care este: primul an) în străinătate, el/ea nu va trebui să repete anul şcolar la reîntoarcerea în Germania, dacă au depus o cerere de creditare pentru anul şcolar petrecut în străinătate.

În cazul în care elevul doreşte să-şi petreacă o parte din stagiul final al învăţământului secundar în străinătate, situaţia diferă de la stat la stat. Astfel, statele Berlin, Brandenburg, Bremen, Hesse și Schleswig-Holstein permit creditarea elevului pentru perioada în care acesta se află în străinătate, în timp ce în statul Saxonia acest lucru nu este posibil. Acolo, elevul care îşi petrece o parte din etapa finală a învăţământului secundar în străinătate, trebuie să repete această etapă, la o şcoală din Germania.

MAREA BRITANIE
Educaţia este un domeniu de politică descentralizată în Marea Britanie – Anglia, Scoţia, Ţara Galilor şi Irlanda de Nord fiind acoperite de politici şi regimuri de reglementare diferite în domeniu.
În Anglia, nu există prevederi legale specifice, care se aplică exclusiv reintegrării şcolare a copiilor care se reîntorc din străinătate.
Copiii cu vârsta şcolară obligatorie (5 - 16 ani) au dreptul de a ocupa un loc în şcoală, dacă acest lucru a fost eventual împiedicat de statutul lor de migranţi.

Secţiunea 14 (1) din Legea învăţământului din 1996
 situează autorităţile locale (consiliile) sub obligaţia statutară de a asigura suficiente locuri, în şcolile primare şi secundare, în zona aferentă lor, pentru toţi copiii, chiar dacă aceste locuri nu sunt unele alese de părinţi.

Admiterea în şcolile de stat este reglementată potrivit Codului privind admiterea în şcoală
. Dispoziţiile din cod nu impun autorităţilor cu competenţe în domeniu să acorde prioritate specială copiilor care se reîntorc din străinătate, cu excepţia copiilor cu nevoi educaţionale speciale sau care au beneficiat de protecţie din partea autorităţilor publice. Cu toate acestea, autorităţile competente trebuie să adopte criterii clare de admitere, care să nu dezavantajeze, direct sau indirect, un copil aparţinând unui grup social sau unui grup rasial, un copil un dizabilităţi sau un copil cu nevoi educaţionale speciale.
Există unele prevederi speciale în Codul privind admiterea în şcoală, care se referă la situaţia particulară a copiilor care se deplasează împreună cu familia în interes de serviciu – copiii personalului militar sau ai funcţionarilor Coroanei. Codul dispune ca pentru copiii familiilor care se deplasează în Marea Britanie, sau peste hotare la posturi confirmate într-un anumit domeniu, autorităţile locale trebuie să le asigure locuri în şcoală, înainte ca familia să ajungă la post. De asemenea, autorităţile cu competenţe în domeniul admiterii în şcoli nu trebuie să refuze înscrierea la şcoală a acestor copii, pe motiv că familia nu locuieşte în prezent în zona de circumscripţie. Copiii pot fi înscrişi în clasele corespunzătoare vârstei de 5-7 ani, ca "elevi care fac excepţie", în timpul anului şcolar, chiar dacă clasa are deja 30 de copii (limita normală legală). Şcolile-internat finanţate de stat, prin publicarea criteriilor de admitere, trebuie să acorde prioritate copiilor familiilor care se deplasează în interesul serviciului.
Şcolile sau unele autorităţi locale cu o populaţie extrem de mobilă dispun de politici privind reintegrarea copiilor în sistemul de învăţământ la reîntoarcerea din străinătate, dar aceste politici sunt elaborate la nivel local.

Strategia Naţională privind Programul de excelenţă pentru nou-veniţi (septembrie 2007)
 a avut ca scop dezvoltarea competenţelor cadrelor didactice şi a directorilor unităţilor de învăţământ care lucrează cu elevi nou-veniţi.
Principiile-cheie ale  programului sunt:

1. Orice copil are dreptul să-şi împlinească potenţialul prin accesul la Curriculum naţional şcolar.
2.  Acest lucru se realizează cel mai bine în contextul şcolii unde elevii sunt educaţi împreună cu colegii lor.
3. Copiii şi tinerii învaţă cel mai bine atunci când se simt în siguranţă şi sunt apreciaţi. Şcolile trebuie să se asigure că există un proces bine determinat pentru a sprijini integrarea elevilor nou-veniţi.
4. Toate şcolile au responsabilitatea de a promova egalitatea de rasă, în conformitate cu cerinţele Actului privind relaţiile rasiale (2000).

5. Şcolile ar trebui să se concentreze pe contribuţiile şcolare pozitive ale elevilor nou-veniţi.
6. Pregătirea elevilor ar trebui să se bazeze pe o evaluare pertinentă a experienţei şi a cunoştinţelor lor anterioare, precum şi a competenţelor lor lingvistice.
7. Spijinul trebuie pus la dispoziţie şi părinţilor noilor veniţi, pentru a se familiariza cu noul sistem de învăţământ din care face parte acum şi copilul lor.
Finanţarea şcolilor în Anglia este un domeniu complex, iar acordurile pentru 2013 - 2014 (ca şi în anii precedenţi) permit o finanţare suplimentară pentru şcolile cu un nivel crescut al mobilităţii elevilor. Experienţa a demonstrat că elevii care fac obiectul unei mobilităţi frecvente nu au performanţă şcolară, iar şcoala trebuie să le pună la dispoziţie personal suplimentar, în loc să asigure suport pentru ceilalţi elevi. În plus, şcolile care au niveluri ridicate de mobilitate a elevilor se pot confrunta cu sarcini administrative semnificative.
Din 2011, Departamentul pentru Educaţie
 a dispus alocarea de fonduri suplimentare (Service Pupils’ Premium) pentru şcolile care înscriu copii aparţinând familiilor care se deplasează în interes de serviciu. 
Service Pupils’ Premium
 este asigurat de Departamentul pentru Educaţie şi în prezent are valoarea de 300 £/copil fiind destinat pentru a ajuta instituţia de învăţământ să ofere elevilor, în plus, mai ales suport pastoral.

Premiul este plătit în semn de respect pentru copiii familiilor care se află pentru un timp pe teritoriul naţional, precum şi pentru copiii recent întorşi din străinătate. 
Pentru reîntoarcerea familiilor militarilor, Ministerul Apărării finanţează, de asemenea, Serviciul consultativ pentru educaţia specială a copiilor
. 
Serviciul a fost înfiinţat în semn de recunoaştere a faptului că "atunci când copiii se mută frecvent de la o şcoală la alta sau între diferite sisteme educaţionale, obţinerea unei pregătiri adecvate poate fi complexă".
SPANIA
Sistemul educaţional este reglementat prin Legea organică nr. 2/2006 cu privire la educaţie
 (cunoscută sub numele de LOE) şi Legea organică nr.8/2013 pentru îmbunătăţirea calităţii educaţiei
 (cunoscută sub numele de LOMCE).
Secţiunea 78 din Legea organică nr. 2/2006 stabileşte următoarele:

"1. Instituţiilor administraţiei publice le revine obligaţia de a asigura integrarea în sistemul educaţional a elevilor care vin din alte ţări sau a elevilor care pentru orice alt motiv sunt integraţi cu întârziere în sistemul de învăţământ spaniol. O astfel de integrare, în orice caz, este garantată la vârsta de şcolarizare obligatorie.

2. Autorităţile în domeniul educaţiei trebuie să se asigure că şcolarizarea  elevilor cu acces tardiv la învăţământul spaniol se realizează în funcţie de circumstanţe, cunoştinţe acumulate, vârstă, nivel de educaţie, astfel încât elevii pot fi repartizaţi celui mai potrivit stadiu educaţional, corespunzător caracteristicilor şi cunoştinţelor lor anterioare şi cu sprijin adecvat, poate fi continuată desăvârşirea acestora în educaţie."
Măsurile necesare pentru asigurarea şcolarizării elevilor care se integrează mai târziu în sistemul de învăţământ sunt puse în aplicare de către comunităţile autonome (guvernele regionale ale Spaniei). 
De exemplu, Comunitatea Autonomă Madrid reglementează acest domeniu prin Ordinul nr. 3319-01/2007
, (Secţiunea 16) şi Ordinul nr. 445/2009
 , (Secţiunea 3-5).
Potrivit dispoziţiilor celor două reglementări, elevii nou-veniţi care se înscriu în sistemul de învăţământ spaniol vor fi repartizaţi în ciclul primar şi ciclul secundar obligatoriu, luându-se în considerare data înscrierii, cunoştinţele dobândite anterior, vârsta lor, fără alte formalităţi sau studii de validare care au fost deja efectuate în ţara de origine.
Atunci când elevul prezintă carenţe grave de limbă spaniolă sau în ceea ce priveşte cunoştinţele de bază, va fi repartizat într-o structură numită - Link Classroom - în care urmează să primească un sprijin adecvat. 
Sprijinul va fi acordat, în orice caz, simultan şi grupului de elevi obişnuit care frecventează cursurile cu regularitate, respectând orarul şcolar. 
Elevii care prezintă un decalaj al cunoştinţelor de doi sau mai mulţi ani, pot fi înscrişi la cursul inferior faţă de vârsta corespunzătoare lor, cu condiţia ca şcoala să le permită să finalizeze învăţământul secundar obligatoriu, în limitele cu caracter general deja stabilite. 
Pentru acest grup de elevi au fost adoptate măsurile de consolidare necesare, care să le faciliteze integrarea şi recuperarea şcolară şi să le permită să-şi continue studiile. 
De asemenea, pentru a depăşi acest decalaj, elevii vor fi alăturaţi grupului de vârstă corespuzător lor. 
Sprijinul va fi reflectat în documentele de evaluare pedagogică. 
Nu în ultimul rând, şcolile vor supune elevii unui test, pentru a determina nivelul cunoştinţelor lor, iar rezultatul testului este determinant pentru repartizarea elevului şi este comunicat Serviciului de inspecţie şcolară, precum şi Comisiei de invăţământ care a repartizat elevul în unitatea de învăţământ respectivă.
În ceea ce priveşte măsurile concrete puse în aplicare pentru integrarea în şcoală a elevilor nou-veniţi - Welcome Plans -  sunt implementate, în unele cazuri de guvernele regionale, iar în alte cazuri, direct de centrele de învăţământ şi constau într-un pachet de măsuri specifice oragnizate sub forma : "Link Classroom"
 - (Aula de Enlace) sau SAI - (Servicio de Apoyo Itinerante Al  Alumnado Inmigrante)
.
Referitor la "Link Classroom", profesorii vor găsi aici documente şi resurse organizate în mai multe subcapitole, şi anume:

· Regulamente şi documente ale Ministerului Educaţiei, Culturii şi Sportului
 de punere în aplicare a "Link Classroom";

· Informaţii şi materiale legate de învăţarea limbii spaniole ca limbă străină;

· Informaţii şi materiale legate de multiculturalism şi interculturalitate;

· Resurse şi materiale pentru a lucra cu grupul de elevi nou-veniţi în sala de clasă;

· Materiale online şi resurse multimedia necesare pentru ca elevii să înveţe şi să-şi consolideze cunoştinţele prin utilizarea IT&C;
· Software care să le permită profesorilor să-şi creeze propriile activităţi.

Legea organică 10/2002 privind calitatea în educaţie
 prevede în articolul 42, repartizarea în sistemul de învăţământ a elevilor care se întorc din străinătate, stabilind faptul că "pentru elevii care nu sunt familiarizaţi cu limba şi cultura spaniolă sau care prezintă deficienţe grave în competenţele de bază, autorităţile în domeniul educaţiei vor dezvolta programe specifice de învăţare, cu scopul de a facilita integrarea lor în nivelul corespunzător".
În acest sens, în Comunitatea Autonomă Madrid se află SAI (Serviciul suport pentru elevii care se deplasează împreună cu familia în străinătate, în interes de serviciu sau pentru grupurile de elevi imigranţi)
, aflat sub autoritatea Consiliului guvernamental pentru educaţie, tineret şi sport
(Guvernul regional).
Serviciul oferă consiliere şi suport în ceea ce priveşte elaborarea programelor specifice de educaţie, dintr-o persepectivă interculturală şi de orientare a resurselor şi materialelor pentru învăţarea limbii spaniole ca a doua limbă. 
În plus, susţine centrele didactice care desfăşoară activităţi de compensare educativă cu elevi străini pentru dobândirea abilităţilor lingvistice şi a comunicării de bază, în acord cu corpul profesoral pentru a da continuitate obiectivului.
� Un elev nou-sosit în Franţa este considerat "élève allophone" atunci când nu este cunoscător al limbii franceze, însă vorbeşte una sau mai multe limbi (limba familiei sale, o limbă de comunicare socială, limba şcolii) alta decât limba comunităţii în care îşi desfăşoară activitatea (în speţă, limba franceză). Aceasta este o specificitate pe care profesorul trebuie să o înţeleagă în legătură cu elevul nou-sosit. Ministerul Educaţiei Naţionale din Franţa a ales termenul de "élève allophone" pentru a nu mai defini în mod negativ noii-veniţi – elevi non-francofoni sau elevi fără cunoştinţe suficiente de limbă franceză – şi pentru a promova recunoaşterea competenţelor de care dispun aceşti elevi în limba lor maternă.


� � HYPERLINK "http://www.education.gouv.fr/pid25535/bulletin_officiel.html?cid_bo=61536" ��http://www.education.gouv.fr/pid25535/bulletin_officiel.html?cid_bo=61536�





� CASNAV este o structură de expertiză a sistemului educaţional francez care are rolul de a orienta şcolarizarea minorilor care vin din străinătate.


� Centres académiques pour la scolarisation des enfants allophones nouvellement arrivés et des enfants issus de familles itinérantes et de voyageurs.


� � HYPERLINK "http://www.legifrance.gouv.fr/affichCode.do?cidTexte=LEGITEXT000006071191" ��http://www.legifrance.gouv.fr/affichCode.do?cidTexte=LEGITEXT000006071191�


� "unité pédagogique pour élèves allophones arrivants"


� Profesorii aparţinând unităţilor pedagogice ar trebui să menţină şi un orar regulat de predare în clasa obişnuită.








� � HYPERLINK "http://vosdroits.service-public.fr/particuliers/F1866.xhtml#N10072" ��http://vosdroits.service-public.fr/particuliers/F1866.xhtml#N10072�


� � HYPERLINK "http://vosdroits.service-public.fr/particuliers/F21304.xhtml" ��http://vosdroits.service-public.fr/particuliers/F21304.xhtml�


� � HYPERLINK "http://www.kmk.org/" ��http://www.kmk.org/�


� � HYPERLINK "http://www.legislation.gov.uk/ukpga/1996/56/contents" ��http://www.legislation.gov.uk/ukpga/1996/56/contents�


�� HYPERLINK "http://media.education.gov.uk/assets/files/pdf/s/school%20admissions%20code%201%20february%202012.pdf" ��http://media.education.gov.uk/assets/files/pdf/s/school%20admissions%20code%201%20february%202012.pdf�


� � HYPERLINK "http://www.leics.gov.uk/new_arrivals_excellence_programme_guidance_booklet.pdf" ��http://www.leics.gov.uk/new_arrivals_excellence_programme_guidance_booklet.pdf�





� � HYPERLINK "https://www.gov.uk/government/organisations/department-for-education" ��https://www.gov.uk/government/organisations/department-for-education�


�� HYPERLINK "https://www.gov.uk/government/uploads/system/uploads/attachment_data/file/259966/20131119_SPP_Final_Poster_ADR002964_DCYP_Posters_v3B.pdf" ��https://www.gov.uk/government/uploads/system/uploads/attachment_data/file/259966/20131119_SPP_Final_Poster_ADR002964_DCYP_Posters_v3B.pdf�


� � HYPERLINK "https://www.gov.uk/childrens-education-advisory-service" ��https://www.gov.uk/childrens-education-advisory-service�


� � HYPERLINK "http://planipolis.iiep.unesco.org/upload/Spain/Spain_LOE_eng.pdf" ��http://planipolis.iiep.unesco.org/upload/Spain/Spain_LOE_eng.pdf�


� � HYPERLINK "http://www.boe.es/diario_boe/txt.php?id=BOE-A-2013-12886" ��http://www.boe.es/diario_boe/txt.php?id=BOE-A-2013-12886�


� � HYPERLINK "http://www.madrid.org/dat_capital/loe/pdf/loe_primaria_madrid.pdf" ��http://www.madrid.org/dat_capital/loe/pdf/loe_primaria_madrid.pdf�


� � HYPERLINK "http://www.madrid.org/wleg/servlet/Servidor?opcion=VerHtml&nmnorma=5530&cdestado=P" ��http://www.madrid.org/wleg/servlet/Servidor?opcion=VerHtml&nmnorma=5530&cdestado=P�


� � HYPERLINK "http://www.madrid.org/dat_oeste/a_enlace/recursos_red.htm" ��http://www.madrid.org/dat_oeste/a_enlace/recursos_red.htm�


� � HYPERLINK "http://www.madrid.org/dat_oeste/sai.htm" ��http://www.madrid.org/dat_oeste/sai.htm�


� � HYPERLINK "http://www.mecd.gob.es/portada-mecd/" ��http://www.mecd.gob.es/portada-mecd/�


� � HYPERLINK "https://www.boe.es/buscar/doc.php?id=BOE-A-2002-25037" ��https://www.boe.es/buscar/doc.php?id=BOE-A-2002-25037�


� Servicio de Apoyo Itinerante al Alumnado Inmigrante


� � HYPERLINK "http://www.madrid.org/dat_capital/upe/impresos_pdf/Circular_SAI_0809.pdf" ��http://www.madrid.org/dat_capital/upe/impresos_pdf/Circular_SAI_0809.pdf�

